Berlingske Tidende, 1795-04-13
Livorno, den 18de Martii. I Dag kom det engelske Linieskib, le Courageur paa 7. Kanoner, her paa Reden. Det blev, saasom det næsten havde mistet alle sine Master, bogseret af en engelsk Fregatte og geleidet af endnu nogle andre Fregatter. Den brusende Søe tillod ingen af de paa samme værende Folk at komme i Land, hvorfor den engelske Consul, som var begiærlig efter at faae Underretning om Søeslaget, der var forefaldet, sendte et Fartøi med resolverte venetianske Matroser til ommeldte Linieskib, hvilke derpaa kom tilbage med følgende Skrivelse fra Capitainen til Consulen: "Med megen Fornøielse giver jeg Dem herved den Efterretning, at vi det forefaldte Søeslag den 14de have erobret 2 franske Linieskibe, nemlig Co fra paa 80 og le Censeur paa 74 Kanoner. Allerede den 13de blev der gjort almindelig Jagt paa den franske Flaade. Skibet Caica, som Agamemnon og Fregatten Jnconstante forfulgte, blev meget ilde tilreedt, og mistede sin Fokmast Forikke at blive os til Bytte, saae det sig nødt til, at lade sig trække eller bogsere af en fransk Fregat. Den følgende Morgen mærkede man, at Cafra var bleven skilt fra den franske Flaade, og anbetroet det franske Linieskib Censeurs Gleide. Da der paa denne Dag, nemlig den 14de, reiste sig en noget gunstigere Vind, saa gav Admiral Hotham paa nye Tegn til en almindelig Jagt; men de Franske vilde ikke formere nogen Slagordning. De tvende engelske Linieskibe the Captain og Bedford bleve derpaa detacherte, for at angribe de 2 fra den franske Flaade skilte Linieskibe Capira og le Censeur. Der opkom da en hidsig Fegtning, hvorved de engelske Linieskibe bleve saa stærkt beskadigede paa deres Tougværker og Master, at de maatte begive sig tilbage. Herpaa bleve de 2de engelske Linieskibe, "Jllustre, og le Courageur, detacherte, hvilke endelig efter en 3 Timers haardnakked Fegtning, tvang begge ommeldte franske Linieskibe til at overgive sig. Linie skibet " Jllustre, som har fegtet med megen Tapperhed, er næsten lige saa ilde tilreedt, som mit, dog veed jeg ikke egentlig dets Forliis. Paa mit (le Courageur) har jeg 15 Døde og 40 Saarede. Skibet Catira er gandske mastløs og har mistet 400 Mand. Le Censeur har mistet en Hovedmast og ligesaa mange Folk. Den øvrige Deel af den franske Flaade seilede vor Flaade forbi. Paa vor Side er forresten ikke en eneste Stabsofficeer bleven dræbt eller saaret; ogsaa har den engelske Flaade i det hele lidt gandske lidet. Den fiendtlige Flaade har begivet sig til de franske Kyster. De Franske havde 5 til 6000 Mand Landingstropper paa deres Skibe, tilligemed et Train Feltartillerie. Skibene vare ogsaa forsynede med Rister, og de skiøde med gloende Kugler. Jeg er &c." Ved en hertil ankommen Expresser har man faaet at vide, at Søetræfningen er forefaldet paa Høiden af Savona, omtrent 15 Mile fra denne Stad, henimod Forbierget Noli, og at den engelske Flaade befinder sig ved Spezzia, hvorhen de ogsaa have bragt deres tvende Priser. Begge de neapolitanske Skibe, hvilke vare forenede med den engelske Flaade, ere ligeledes hertil ankomne, og Capitainerne paa samme have bekræftet, hvad den engelske Capitain har skrevet til Consulen. - Med en fra Gibraltar ankommen Brigantin har man faaet den Efterretning, at en stor til Middelhavet bestemt engelsk Koffardieslaade lykkelig er ankommen der i Havnene. Den spanske Escadre under Don Langara, som bliver repareret i Havnen ved Mahon, skal have faaet Ordre, at forene sig med den engelske Flaade i Middelhavet, i Fald der ikke snart skulde blive sluttet Fred imellem Frankrig og Spanien. Endnu er denne Forening ikke skeet.